cyanic-selkie/wikianc huggingface dataset:
இயற்கை
பூமியில் தண்ணீர்
ஐதரசன் மற்றும் ஆக்சிஜன் சேர்ந்து உருவாகியுள்ள நீர் ஒரு வேதியியல் பொருளாகும். உயிர்ன வாழ்க்கையின் அனைத்து நிலைகளிலும் தண்ணீர் முக்கியப்பங்கு வகிக்கிறது. பரவலாகப் பயன்படுத்தப்படும் நீர்மநிலையில் உள்ள தண்ணீர், திண்மநிலையில் பனிக்கட்டியாகவும், வாயு நிலையில் நீராவியாகவும் பூமியின் மேற்பரப்பில் 71% அளவுக்கு நிரம்பி உள்ளது. பூமியிலுள்ள பெருங்கடல்களிலும் நீர்நிலைகளிலும் அதிக அளவில் காணப்படும் நீர், பூமிக்கு அடியில் 1.6% அளவுக்கு நீரகமாகவும், காற்றில் 0.001% அளவுக்கு நீராவியாகவும், மேகங்களாகவும், படிவுகளாகவும் காணப்படுகிறது. பெருங்கடல்களில் உள்ள நீரின் அளவு 97% ஆகும். ஆறுகள், ஏரிகள் மற்றும் குளங்களில் 0.6% தண்ணிரும் வெப்ப நீர் ஊற்றுகள், பனிப்பாறைகள், மற்றும் துருவங்களில் 2.4%,  நீரும் இவைதவிர உயிர்களின் உடல்களிலும், உற்பத்தி பொருட்களிலும் தண்ணீர் காணப்படுகிறது.
பெருங்கடல்
thumb|left|[[அட்லாண்டிக் பெருங்கடல்|அட்லாண்டிக் பெருங்கடலின் ஒரு தோற்றம்]]
பெருங்கடல் என்பது உப்பு நீர் நிரம்பிய ஓர் நீர் நிலை மற்றும்  பூமியின் முக்கியமானதொரு கூறும் ஆகும். ஏறத்தாழ 71% புவியானது (361 மில்லியன் சதுர கிலோமீட்டர்) தொடர்ச்சியாக அமைந்துள்ள பெருங்கடல்களினால் மூடப்பட்டுள்ளது. இந்நீர் நிலை பல பெருங்கடல்களாகவும், பல சிறிய கடல்களாகவும் பூமியின் மேற்பரப்பில் பிரிந்துகிடக்கிறது. பெருங்கடல்களின் பரப்பளவில் அரைப் பகுதிக்கு மேல் 3,000 மீட்டருக்கு (9,800 அடி) மேற்பட்ட ஆழம் கொண்டது ஆகும். கடல்நீரின் சராசரி உப்புத்தன்மை ஆயிரத்தில் 35 பகுதி (35%) ஆகும். பொதுவாக முழுக் கடல்நீரும் சராசரியாக ஆயிரத்துக்கு 30 – 38 பகுதிகள் உப்புத்தன்மை கொண்டதாக உள்ளது. பொதுவாக பெருங்கடல்கள் ஒவ்வொன்றும் பல 'தனி' சமுத்திரங்களாகக் கருதப்படுகிறது என்றாலும் அவை அனைத்தையும் ஒன்றாக இணைத்து உலகப் பெருங்கடல் அல்லது உலகளாவிய பெருங்கடல் என்றே பொருள் கொள்ளப்படுகிறது. புவியியல் துறையான கடலியல், பெருங்கடலை தொடர்ச்சியான நீர் நிலைகள் என்றும் அடிப்படை முக்கியத்துவம் மிக்க இவை தங்களின் பகுதிகளை பரிமாறிக் கொள்கின்றன என்றும் கருதுகிறது This concept of a global ocean as a continuous body of water with relatively free interchange among its parts is of fundamental importance to கடலியல். முதன்மையான பெருங்கடல் பிரிவுகள், கண்டங்களாலும், தீவுக் கூட்டங்களாலும், பிற கட்டளை விதிகளாலும் வரையறுக்கப்பட்டுள்ளன.
ஏரிகள்
thumb|right|[190px|[[அர்கெந்தீனா உள்ள ஏரி.]] thumb|right|[190px|[[பைக்கால் ஏரி, கொள்ளளவின் அடிப்படையிலும் ஆழத்தின் அடிப்படையிலும் உலகின் மிகப்பெரிய நன்னீர் ஏரி.]] thumb|[[நியுசிலாந்து|நியுசிலாந்திலுள்ள மாப்போரிகா ஏரி]]
ஏரி என்பது சுற்றிலும் நிலத்தால் சூழப்பட்ட ஒரு நீர்நிலை ஆகும். லேகசு என்ற இலத்தீன் சொல்லில் இருந்து லேக் என்ற சொல் பெறப்பட்டுள்ளது. கடலின் ஒரு பகுதியாக இல்லாமல் உள் நிலப்பகுதியில் உள்ள நீர் நிலை ஏரி எனப்படுகிறது. பெரும்பாலான ஏரிகள் நன்னீர் ஏரிகள் ஆகும். இவை உலகின் வட அரைக் கோளத்தில் உயர்ந்த பகுதிகளில் உள்ளன. நிலப் பகுதியில் உள்ள பெரிய ஏரிகள் சில நேரங்களில் சிறிய கடல் என்றும் அழைக்கப்படுகின்றன. நிறைய ஏரிகள் செயற்கையாக கட்டப்படுகின்றன. அவை நீர் மின் ஆற்றல் உற்பத்தி செய்வதற்கும் நீர் வினியோகம், மற்றும் பொழுதுபோக்கு இடங்களாக பயன்படுத்தவும் கட்டப்படுகின்றன. குளத்தை விட பெரியனவாகவும் ஆழமாகவும் உள்ள இவ்வேரிகள் ஆற்றில் இருந்தே நீரைப்பெறுகின்றன. பூமியைத்தவிர ஏரிகள் இருப்பது சனி கோளின் நிலவான டைட்டானில் மட்டுமேயாகும்.
ஆறுகள்
thumb|left|[[எகிப்து கெய்ரோவில் உள்ள நைல் நதி]] ஆறு அல்லது நதி என்பது இயற்கையாகச் செல்லும் நன்னீரைக் கொண்ட ஒரு பெரிய நீரோட்டம் ஆகும். ஆறுகள் பொதுவாக மலைப் பகுதிகளில் உற்பத்தியாகின்றன. ஆற்றின் இருபுறமும் உள்ள நிலப்பகுதி ஆற்றங்கரை என அழைக்கப்படுகிறது. ஆறுகள் பொதுவாக மற்றொரு ஆற்றிலோ, ஏரிகளிலோ அல்லது கடலிலோ இணைகின்றன. ஆற்றில் நீரோட்டமானது புவியீர்ப்பு விசையின் காரணமாக ஏற்படுகிறது. சில வேளைகளில் ஆறுகள் இன்னொரு நீர் நிலையை அடைய முன்பே நிலத்துக்குள் உறிஞ்சப்படுவதோ அல்லது வறண்டு விடுவதோ உண்டு. பெரிய நீரோட்டங்கள் ஆறுகள் என்றும், சிறியவை சிற்றாறுகள் என்றும் அழைக்கப்படுகின்றன. எனினும் எதனை ஆறு என்று அழைக்கலாம் என்பதற்கான பொது விதி எதுவும் கிடையாது.
சிற்றோடைகள்
thumb|இத்தாலியில் ஒரு பாறைகள் நிறைந்த சிற்றோடை
சிற்றோடை (Stream) என்பது சிறிய அளவில் நீர் வடிந்து செல்லும் படுகை ஆகும். இவை ஆறுகளைவிடச் சிறியவையாகவும் ஆறுகளிலிருந்து பிரிந்து செல்பவையாகவும் உள்ளன. பல சிற்றோடைகள் ஒன்றிணைந்தும் ஆறாக மாறுகின்றன. பொதுவாக நீரோடைகள் மற்றும் நீர்வழிகள் தொடர்பான ஆய்வுகள் பல்துறை இயற்கை அறிவியல் மற்றும் பொறியியல் துறைகளுடன் தொடர்பு கொண்டுள்ளன. காடுகளில் மழைக்காலக் கசிவு நீர் சிற்றோடையாக உருவெடுக்கின்றது. பனியும் உருகி சிற்றோடையாக மாறுகிறது. சிற்றோடையைச் சார்ந்து பல்வேறு விலங்கினங்கள், பறவைகள் வாழ்கின்றன. நீர்ச்சுழற்சியில் சிற்றோடைகள் முக்கிய பங்கு வகிக்கின்றன. இவை நிலத்தடி நீரை அதிகரித்து காடுகளின் செழிப்பிற்கும் அதன் வளத்திற்கும் உதவுகின்றன.
சூழல் மண்டலம்
thumb|[[பவளப் பாறைகள் ஒரு கடல்சார் சூழல்மண்டலத்திற்குச் சிறந்த எடுத்துக்க்காட்டாகும் ]]
thumb|[[மழைக்காடுகள் சூழல்மண்டலம் உயிரியற் பல்வகைமையை அதிகளவில் கொண்டுள்ளது. நிக்கோலோ-கோபா தேசியப் பூங்காவிலுள்ள காம்பியா நதியை படம் காட்டுகின்றது.]]
சூழற்தொகுதி என்பது, ஒரு வரையறுக்கப்பட்ட பகுதியிலுள்ள உயிரற்ற இயற்பியல் கூறுகளுடன் ஒருமித்துச் செயற்படும் உயிருள்ள தாவரங்கள், விலங்குகள், பூஞ்சைகள், நுண்ணுயிர்கள் ஆகியவற்றை உள்ளடக்கிய உயிரினங்களையும் இணைத்த ஒர் இயற்கை அலகு சூழலியல் மண்டலம் ஆகும். கட்டமைப்பும் பகுதிக்கூறுகளும் பல்வேறு சுற்றுச்சூழல் காரணிகளால் தீர்மானிக்கப்படுகின்றன. இக் காரணிகளில் நிலவும் வேறுபாடுகள் சூழ்மண்டலத்தில் மாற்றங்களை ஏற்படுத்துகின்றன. மண், வளிமண்டலம், சூரியக்கதிர்வீச்சு, நீர் போன்றவை முக்கிய சில காரணிகளாகும்.
உயிரினங்கள் அவை வாழும் சூழலில் உள்ள பிற கூறுகளுடன் தொடர்ச்சியான தொடர்புகளைப் பேணிவருகின்றன என்ற கருத்தே சூழல் மண்டலம் என்னும் கருத்துருவின் அடிப்படையாகும். சூழல் மண்டலங்களை எண்ணற்ற வழிகளில் வரையறுத்து விளக்க முடியும் என்பதுடன் எங்கெங்கெல்லாம் உயிரினங்களுக்கும் அவற்றின் சூழலுக்கும் இடையே தொடர்பு அல்லது பரிமாற்றம் உள்ளதோ அவற்றையும் சூழல் மண்டல அடிப்படையில் விவரிக்க முடியும் ஒரே சூழல்மண்டலத்தில் உள்ள உயிரினங்கள் யாவும் உணவுச் சங்கிலிக்காக ஒன்றையொன்று சார்ந்தும் ஆற்றலையும் பொருட்களையும் பரிமாறிக் கொள்கின்றன. எடுத்துக்காட்டாக, ஒரு வீடு போன்ற மிகச் சிறிய அலகையோ அல்லது ஒரு முழு நாட்டைப் போன்ற பெரிய அலகையோ எடுத்து அதனை ஒரு மனிதச் சூழ்நிலைமண்டலமாக விளக்க முடியும்.
அடர்ந்த காட்டுப்பகுதிகள்
மனித செயல்பாடுகளால் கணிசமாக மாற்றமடையாத பூமியின் இயற்கை சூழலில் காணப்படும் காட்டுப்பகுதி அல்லது காட்டு நிலம் அடர்ந்த காட்டுப்பகுதி எனப்படுகிறது. சாலைகள், குழாய்கள், மற்ற தொழில்துறை உள்கட்டமைப்புகளுக்காக முற்றிலும் பாதிப்படையாத, மனிதர்கள் கட்டுப்பாட்டில் இல்லாத இயற்கைப் பகுதிகளும் அடர்ந்த காட்டுப்பகுதியே என்றும் வரையறுக்கப்படுகிறது. பாதுகாக்கப்பட்ட தோட்டங்கள், பண்ணைகள், பாதுகாப்பிலுள்ள தேசிய காடுகள், தேசியப் பூங்காக்கள் போன்ற இடங்களில் அடர்ந்த காட்டுப்பகுதிகளைக் காணலாம், ஆறுகள், கானாறுகள் போன்றவற்றின் உட்புற பாதைகளில், வளர்ச்சியடையாத பின்தங்கிய பிரதேசங்களில் இத்தகைய அடர்ந்த காட்டுப்பகுதிகளைக் காணலாம். அடர்ந்த காட்டுப் பகுதிகளும் பாதுகாக்கப்பட்ட பூங்காக்களும் சில வகையான சுற்றுச்சூழல் ஆய்வுகளுக்கும், பாதுகாப்பிற்காவும், மனமகிழ்ச்சிக்காவும் முக்கியமானவையாகக் கருதப்படுகின்றன. அடர்ந்த காட்டுப் பகுதிகளில் மனிதனின் படைப்பாற்றல் திறன் மிகுதியாக இருக்கும் என சில இயற்கை எழுத்தாளர்கள் மிகவும் நம்பிக்கை தெரிவிக்கின்றனர்.
உயிர்வாழ்க்கை
உயிர் என்பதற்கான ஒருமித்த வரையறைக்கு உலகளவிலான உடன்பாடு ஏதும் ஏற்படவில்லை என்றாலும், அமைப்பு, வளர்சிதை மாற்றம், வளர்ச்சி, தகவமைதல், தூண்டல்களுக்கேற்ற துலங்கல்கள், இனப்பெருக்கம் போன்ற உயிரினச் செயற்பாடுகளை வெளிப்படுத்துவன எல்லாம் உயிரினங்கள் என்று விஞ்ஞானிகள் ஏற்றுக் கொள்கின்றனர். மிகவும் எளிமையாகச் சொல்ல வேண்டுமெனில் உயிர்வாழ்வனவற்றின் பண்புகள் யாவும் உயிரின் பண்புகளாகக் கருதப்படுகின்றன.
தாவரங்கள், விலங்குகள், பூஞ்சைகள், ஒருசெல் உயிரிகள், பேரின நுண்ணுயிர்கள் மற்றும் பாக்டீரியாக்கள் போன்ற உலக உயிரினங்கள் பொதுவான சில பண்புகளைக் கொண்டுள்ளன. அவை சிக்கலான கட்டமைப்புடன், கார்பன் மற்றும் நீர் சார்ந்த செல்களால் ஆன உயிரினங்களாகும். வளர்சிதை மாற்றம், தூண்டல்களுக்கு ஏற்ப துலங்கும் திறன், இனப்பெருக்கம் போன்ற சிக்கலான செயல்பாடுகளையும் கொண்டுள்ளன. . இந்த இயல்புகளுடன் மனிதனால் படைக்கப்பட்ட செயல்பாடுகளையும் வெளிப்படுத்துவதே உயிர் வாழ்க்கையாகும் என்று கருதப்படுகிறது. பூமியின் வெளி ஓட்டில் உள்ள நிலம், மேற்பரப்பு பாறைகள், தண்ணிர், காற்று மற்றும் வளிமண்டலம் உள்ளிட்ட உயிர் தோன்றும் இடங்கள் யாவும் உயிர்க்கோளத்தின் பகுதிகளாகும். இவ்வுயிரனச் செயல்முறைகள் உயிர்க்கோளத்தை திருத்தவோ அல்லது மாற்றவோ முற்படுகின்றன.
உயிர்க்கோளம் என்பது உலகளாவிய சூழலியல் அமைப்பாகும் என்று அகன்ற பொருள் கொண்ட நிலவுடலியல் துறை கருதுகிறது. இச்சூழலியல் கற்கோளம், நீர்க்கோளம், வளிமண்டலம் உள்ளிட்ட கூறுகளையும், வாழும் மனிதர்கள் மற்றும் அவர்களுடைய உறவு முறைகளையும் ஒருங்கிணைக்கிறது. ஒட்டுமொத்த பூமியில் 75 பில்லியன் டன் உயிர்த்திரள் (6.8×1013) வாழ்வதாகவும் அவை உயிர்க்கோளத்தின் பல்வேறு சூழல்களில் வழ்வதாகவும் அறியப்படுகிறது
பூமியின் ஒட்டுமொத்த உயிர்த்தொகுதி பத்தில் ஒன்பது பாகம் தாவரங்கள் இடம்பெற்றுள்ளன. இத்தாவரங்களைச் சார்ந்தே விலங்குகளின் வாழ்க்கையும் நீடிக்கிறது .பூமியில் தற்போதுவரை 2 மில்லியன் இனங்களுக்கு மேற்பட்ட தாவரங்களும் விலங்குகளும் இருப்பதாக அடையாளம் காணப்பட்டுள்ளது. எண்ணிக்கைக் கணக்கெடுப்பில் இவற்றின் அளவு 50 மில்லியனுக்கும் அதிகமாக இருக்குமென மதிப்பிடப்பட்டுள்ளது  .உயிரோடுள்ள தனிப்பட்ட இனங்களின் எண்ணிக்கை தொடர்ந்து அதிகரிப்பதும் அழிவதுமாக தொடர்கிறது. ஒட்டுமொத்த உயிர்னங்களின் எண்னிக்கை பொதுவாக விரைந்து வீழ்ச்சியின் முகத்திலேயே இருக்கிறது.
பரிணாமம்
thumb|275px|[[கொலம்பியா மற்றும் பிரேசில் நாடுகளுக்குகிடையில் அமேசான் மழைக்காடுகளின் ஒரு பகுதி.தென் அமெரிக்கப் பகுதியான இங்கு புவியில் அதிகமான பல்லுயிர் பெருக்க இனங்கள் இங்கு இருப்பதாக நம்பப்படுகிறது. ]]
பூமியில் உயிரினங்களின் வாழ்க்கைத் தோற்றம் நன்கு புரிந்து கொள்ளப்படவில்லை, ஆனால் குறைந்தபட்சம் 3.5 பில்லியன் ஆண்டுகளுக்கு முன்னர் தோன்றியிருக்கலாம் என மதிப்பிடப்பட்டுள்ளது. ஆடியன் அல்லது ஆர்க்கியன் காலத்தில் தொடக்ககால பூமியின் சுற்றுச்சூழல் கணிசமாக இன்றைய சுற்றுச்சூழலுடன் வேறுபட்டிருந்ததாக கருதப்படுகிறது. இங்கு தோன்றிய உயிரினங்கள் அடிப்படையான தனித்தன்மை பண்புகளையும் தன் நகலாக்கப் பண்புகளையும் கொண்டிருந்தன. ஒரு முறை உயிரினம் தோன்றிவிட்டால் இயற்கைத் தேர்வும் பரிணாமச் செயல்முறையும் அவ்வுயிரினத்தை பல்வேறு வாழ்க்கை வடிவங்களாக வளர்த்துவிடுகின்றன.
மாறிவரும் சூழலுக்கு ஏற்ப தங்களை தகவமைத்துக் கொள்ள முடியாத இனங்களும், பிற உயிரினங்களின் போட்டியை எதிர்கொள்ள இயலாத இனங்களும் நாளடைவில் அழிந்து போகின்றன. எனினும், புதைபடிவ பதிவுகள் இந்த பழைய இனங்கள் தொடர்பான பல சான்றுகளை தக்க வைத்துக் கொண்டிருக்கின்றன. தற்போதைய புதைபடிவ மற்றும் டிஎன்ஏ ஆதாரங்களைக் கொண்டு, தற்பொழுது பூமியில் எஞ்சியிருக்கும் இனங்கள் அனைத்திற்குமான தொடர்ச்சியான வம்சாவளியைக் கண்டுபிடிக்க முடியும் என நம்பப்படுகிறது. ஒளிச்சேர்க்கையின் விளைவால் வளிமண்டலத்தில் ஆக்சிசன் அளவு அதிகரித்து ஓசோன் படலம் உருவாகியது. பெரிய செல்களுக்குள் இருந்த சிறிய செல்கள் ஒன்றிணைந்து யுகேரியோட்டுகள் எனப்படும் பல செல் உயிரினங்கள் பெருகின. குறிப்பிட்ட இன கூட்டங்களில் இருந்த செல்கள் தனித்துவம் பெற்று பலசெல் உயிரினங்களாக மாறின. புவியின் மேற்பரப்பை ஓசோன் படலம் புற ஊதா கதிர்வீச்சில் இருந்து காப்பாற்றியது.
நுண்ணுயிர்கள்
thumb|upright|லார்ரியா பார்மோசா என்ற நுண்ணோக்கி உயிரினம் பூமியில் பலசெல் உயிரினங்கள் தோன்றுவதற்கு காரணமான முதல் வடிவம் நுண்ணுயிர்களே ஆகும். பலசெல் உயிரினங்கள் தோன்றுவதற்கு முன், மில்லியன் ஆண்டுகளாக இவை மட்டுமே உயிரினங்களாக பூமியில் இருந்துள்ளன. பொதுவாக நுண்ணுயிரிகள் கண்ணுக்குப் புலப்படாதனவாகவும், நுண்ணோக்கியின் உதவியால் மட்டுமே பார்க்கக் கூடியதாகவும் உள்ள ஒரு செல் உயிரினங்களாகும். பாக்டீரியா, பூஞ்சை, ஆர்க்கியா, புரோடிசுடா போன்றவை சில உதாரணங்களாகும். பூமியில் உள்ள எல்லா இடங்களிலும் நுண்ணுயிரிகள் காணப்படுகின்றன. பூமியின் உட்புறம் உட்பட எங்கெல்லாம் நீர் இருக்கிறதோ அங்கெல்லாம் நுண்ணுயிரிகள் மிகுந்துள்ளன. இவற்றின் இனப்பெருக்கம் விரைவாகவும் மிகுதியாகவும் நிகழ்கின்றன. நேர்கோட்டு மரபணுமாற்றமும் உயர் சடுதிமாற்ற விகிதமும் இணைந்து நுண்ணுயிரிகளை உயர் தகவமைதகு உயிரினங்களாக்குகின்றன. இதனால் இவை விண்வெளி உள்ளிட்ட புதிய சூழல்களிலும் உயிர்பிழைத்து வாழ்கின்றன. புவியின் சூழல்மண்டலத்திற்கு அத்தியாவசியமான உயிரினங்களாக இவை உருவாகின்றன. இவற்றில் சில நுண்ணுயிரிகள் நோயூக்கிகளாகவும், மற்ற உயிரினங்களின் உடல் நலத்திற்கு கேடு விளைவிக்க வல்லவையாகவும் உள்ளன.
தாவரம் மற்றும் விலங்குகள்
thumb|left|தேர்ந்தெடுக்கப்பட்ட சிலவகை தாவர இனங்கள் thumb|தேந்தெடுக்கப்பட்ட சிலவகை விலங்கினங்கள்
தாவரங்களைக் கண்டறிதல், வகைப்படுத்தல், பெயரிடுதல் ஆகியனவற்றைப் பற்றி படித்தல் வகைப்பாட்டியல் எனப்படுகிறது. வகைப்பாட்டியலில் பல்வேறு வகைபாடுகள் பலவல்லுநர்களால் விவரிக்கப்பட்டுள்ளன. தாவர வகைப்பாட்டியலின் தந்தையாகக் கருதப்படும் லின்னேயசு அவர்கள் உயிரினங்களை தாவரப் பேரினம் என்றும் விலங்குப் பேரினம் என்றும் இருவகையாகப் பிரித்தார். காலப்போக்கில் பிளாண்ட்டே இராச்சியத்தில் ஆரம்பத்தில் அடக்கப்பட்ட பல வகைகள் தொடர்பற்றவையாக இருப்பது அறியப்பட்டது. பூஞ்சணங்களும், பல வகை பாசிகளும் (அல்காக்கள்) வெவ்வேறு இராச்சியப் பிரிவுக்கு மாற்றப்பட்டன. இருந்தாலும் இவை பல சூழ்நிலைகளில், தாவரங்களாகவே இன்றளவும் கருதப்பட்டு வருகின்றன. பாக்டீரியாக்களும் சில சமயங்களில் தாவரங்களாகவே கருதப்படுகின்றன. சில வகைப்பாடுகளில் பாக்டீரியா தாவரம் என்று ஒரு தனிவகைப்பாடே வைக்கப்பட்டுள்ளது.
தாவரங்களை வகைப்படுத்தும் பல்வேறு வகையான வழிமுறைகளுடன், ஆய்வின் நோக்கத்தை பொருத்து வகைப்படுத்தப்படும் பிராந்திய தாவர இனங்கள் என்ற வழிமுறையும் ஒன்றாகும். முந்தைய கால தாவர வாழ்க்கையின் எச்சங்களான ஆழ்படிம தாவர இனங்கள் உள்ளிட்டவை இப்பிரிவில் அடங்கும். நாடுகளில் பல பகுதிகளில் காலநிலை மற்றும் நிலப்பரப்பு வித்தியாசங்கள் இருப்பதால் உலகம் முழுவதும் உள்ள தாவர இனங்கள் பரவலாக மாறுபடுகின்றன. இத்தகைய தாவர இனங்களின் தனிப்பட்ட பண்புகளை அப்பகுதி மக்கள் பெருமிதத்துடன் போற்றுகிறார்கள்.
உள்ளூர் தாவர இனங்கள், விவசாயத் தாவர இனங்கள், தோட்டத் தாவர இனங்கள் போன்ற வகைகளாக பிராந்திய தாவர இனங்கள் பிரிக்கப்படுகின்றன. தோட்டத்தாவர இனங்கள் உள்நோக்கத்துடன் வளர்த்து பயிரிடப்படுகின்றன. உள்ளூர் நிலத்திற்குரிய தாவரங்கள்" உண்மையில் ஒரு பகுதி அல்லது கண்டத்திலிருந்து மற்றொன்றுக்கு புலம்பெயர்ந்த மக்களால் பல நூற்றாண்டுகளுக்கு முன்பு அறிமுகப்படுத்தப்பட்ட தாவரங்களாகும். நாளடைவில் இத்தாவரங்கள் அப்பகுதிக்குரிய உள்ளுர் தாவரங்களாக மாறிவிட்டன. மனித தொடர்பின் இயல்புகளால் இயற்கையின் எல்லைகள் பாதிக்கப்படுவதற்கு இது ஒரு உதாரணம் ஆகும்.
விலங்குகள் பொதுவாக பிற வாழும் உயிரினங்களில் இருந்து தங்களைத் தனித்துக் காட்டும் பல பண்புகளை கொண்டுள்ளன. இவை யுகேரியோட்டுகளாகவும் பலசெல் விலங்குகளாகவும் உள்ளன, பாக்டீரியா, ஆர்க்கீயாவும், மற்றும் அதிநுண்ணுயிர் தாவரங்களிலிருந்து பிரிந்து வேறுபடுகின்றன. பொதுவாக தாவரங்கள் மற்றும் பாசிகளிலிருந்து விலங்குகள் வேருபடுகின்றன. உள்ளறையில் உணவு செரிக்கும் பண்பு இவற்றை தாவரங்களிடமிருந்து பிரிக்கின்றது. செல் சுவர்கள் இல்லாமலிருப்பதும் ஒரு முக்கியமான தாவர விலங்கு வேறுபாடாகும்.
மனித இடையுறவுகள்
உயிர்கோளத்தில் வாழும் மனிதர்களின் தொகை பிற உயிரினங்களுடன் ஒப்பிடுகையில் குறைவான விகிதத்தில் உள்ளது என்றாலும் இவர்களால் இயற்கைக்கு ஏற்படும் பாதிப்புகள் ஏராளமாகும். ஏனெனில் மனித தலையீடுகளுக்கு எல்லைகளில்லை. இயற்கையின் எல்லைக்கும் மனிதர்களால் உருவாக்கப்படும் செயற்கைக்கும் திட்டவட்டமான எல்லைகள் தெளிவாக வரையறுக்கப்படவில்லை. எனவே உச்சகட்ட வேகத்தில் இயற்கையின் இயல்புகள் மனித தலையீட்டால் அழிந்துவருகின்றன.
மனிதகுலத்தின் வேகமான தொழில்நுட்பத்தின் வளர்ச்சியால் இயற்கை வளங்கள் அதிகமாக சுரண்டப்பட்டன. அதேசமயம் இவ்வளர்ச்சி இயற்கை இடையூறுகளினால் ஏற்படும் சில ஆபத்துகளை போக்கவும் உதவியது. இத்தகைய முன்னேற்றங்கள் இருந்தபோதும், மனித நாகரிகத்தின் விதியானது சுற்றுச்சூழல் மாற்றங்களுடன் நெருக்கமாக  இணைக்கப்பட்டதாகவே இருக்கிறது. தொழில்நுட்பத்தின் மேம்பட்ட முன்னேற்றத்திற்கும் சூழ்நிலை மாற்றங்களுக்கும் இடையிலான உறவுகள் மெல்ல மெல்லவே புரிந்துகொள்ளப்பட்டு வருகிறது. சூழ்நிலை மாசு, காடுகள் அழிப்பு, எண்ணெய் சிதறல் போன்ற கேடுகள் மனிதர்களால் இயற்கைக்கு எதிராக செய்யப்படும் சில அச்சுறுத்தல்களாகும். மேலும் மனித குலம் பல்வேறு தாவரங்களையும் விலங்குகளையும் அழித்து விட்டது என்பது மிகப்பெரும் உண்மையாகும்.
மனிதர்கள் ஓய்வு மற்றும் பொருளாதார நடவடிக்கைகள் இரண்டுக்காகவும் இயற்கையைப் பயன்படுத்துகின்றனர். தொழில்துறைக்காக இயற்கை வளங்களை கையகப்படுத்துதல் உலகப் பொருளாதார அமைப்பின் பெருகிவரும் கூறாக உள்ளது. பெரும்பாலான மக்கள் வேட்டையாடவும், வாழ்வாதரத்திற்காகவும் உயினங்களை அழித்துவருகின்றனர். உணவுக்காகவும் ஆற்றலுக்காகவும் விவசாயம் முக்கியமான தொழிலாக உலகெங்கும் ஏற்றுக் கொள்ளப்பட்டுள்ளது. பொதுவாக இயற்கையின் தலையீட்டைச் சார்ந்தே வளம் செழிக்கிறது.
ஆதி மனிதர்கள் உணவுக்காக சாகுபடி செய்யப்படாத தாவரப் பொருட்களை உபயோகித்தனர். காயங்களை ஆற்ற தாவரங்களின் மருத்துவ குணங்களைப் பயன்படுத்தினர். விவசாயத்தின் மூலம் பெறப்பட்ட தாவரங்களைப் பயன்படுத்துவது மட்டுமே இக்கால நாகரீகப் பயன்பாடாக மாறியுள்ளது. பயிர் வளர்ச்சிக்காக பரந்தளவிலான நிலங்களை சுத்தம் செய்வதன் மூலமாக பல தாவர மற்றும் விலங்கினங்களுக்கான வாழ்விட இழப்பு அதிகரிக்கிறது. மண் அரிப்புக்கும் கணிசமான வழிவகுக்கிறது.
அழகும் அழகியலும்
இயற்கையில் அழகு என்பது வரலாற்று நூலகங்கள் மற்றும் புத்தகக் கடைகளில் கலை அம்சம் நிறைந்த முக்கியப் பிரிவாகவும் ஒரு பொது நடைமுறை கருத்தாகவும் இருந்துவருகின்றது. இயற்கையின் அழகு புகைப்படக் கலைஞர்களால் போற்றப்படுகிறது. ஓவியர்களால் வரையப்படுகிறது. கவிஞர்களால் எழுதப்படுகிறது. பல்வேறு வகை இலக்கியங்களால் இயற்கையின் வலிமை சித்தரிக்கப்படுகிறது. இவ்வாறு கலை, புகைப்படம், கவிதை என இயற்கை அழகு மக்களால் கொண்டாடப்படுகிறது, ஏன் இயற்கை இவ்வாறு கொண்டாடப்படுகிறது என்பதை அழகியல் தத்துவம் ஆய்வு செய்கிறது. குறிப்பிட்ட சில அடிப்படை பண்புகளுக்கு அப்பால், இயற்கையிடம் ஏற்படும் ஈர்ப்பிற்கு சொல்லப்படும் காரணங்கள் முடிவில்லாதவையாக உள்ளன என்பதை பல்வேறு தத்துவ அறிஞர்களும் ஒப்புக்கொள்கின்றனர் .இயற்கையும் காட்டுயிர்களும் உலக வரலாற்றின் பல்வேறு காலங்களிலும் முக்கியத்துவம் பெற்று வந்துள்ளன. இயற்கை கலையின் ஆரம்பகால பாரம்பரியம் டாங் வம்சத்தில் துவங்கியதாக அறியப்படுகிறது. இயற்கையின் மேன்மையை குறிப்பது சீன ஓவியத்தின் நோக்கங்களில் ஒன்றாக இருந்தது ஆசிய ஓவியத்திலும் இக்கலை  முக்கிய தாக்கத்தை ஏற்படுத்தியது.
பருப்பொருளும் ஆற்றலும்
thumb|முதலாவது சில [[ஐதரசன் அணு எலக்ட்ரான் சுற்றுவட்டப்பாதைகளின் குறுக்கு வெட்டுத் தோற்றம் வண்ணக்குறியீடுகளுடன]]
அறிவியல் புரிந்து கொள்ள முயலும் இயற்கையின் சில விதிகளுக்கு கீழ்படிந்து இயங்கும் பொருளே இயற்கையாகும் என்று அறிவியலின் சிலதுறைகள் கருதுகின்றன. இந்த காரணத்திற்காகவே மிகவும் அடிப்படையான அறிவியல் பிரிவு பொதுவாக "இயற்பியல்" என்று புரிந்து கொள்ளப்படுகிறது. இயற்கையைப் பற்றி அறிந்து கொள்ள முயலும் அறிவியல் இயற்பியல் என்று பொருள் கொள்ளப்படுகிறது.
இயற்பியல் பொருள்கள் எதனால் ஆக்கப்பட்டுள்ளனோவோ அவை பரு பொருட்கள் என வரையறுக்கப்படுகின்றன. இப்பருப்பொருட்கள் பிரபஞ்சத்தினுடைய காண்பதற்குரிய அண்டத்தில் உள்ளன. பிரபஞ்சத்தின் காணக்கூடிய பகுதிகள் மொத்த நிறையில் 4.9 சதவீதம் மட்டுமே ஆகும். ஏனையவை 26.8 சதவீதம் குளிர் கரும் பொருள் மற்றும் 68.3 சதவீதம் கருப்பு ஆற்றல் ஆகும். இந்த கூறுகளின் சரியான வரிசைமுறை இன்னமும் அறியப்படாமல் உள்ளன இயற்பியலாளர்கள் பலமாக இவ்வரிசை முறைகள் குறித்து ஆய்ந்து வருகின்றனர்.
பிரபஞ்சத்தின் காணக்கூடிய அண்டம் முழுவதும் பருப்பொருள் மற்றும் ஆற்றல் ஆகிய குணங்கள் யாவும் நன்கு வரையறுக்கப்பட்ட இயற்பியல் விதிகளைப் பின்பற்றுவது போலத் தோன்றுகிறது. இவ்விதிகளைக் கொண்டு அண்டவியல் மாதிரிகளை உருவாக்கவும் வெற்ரிகரமாக அவற்றின் கட்டமைப்புகளைப் பற்றி விளக்கவும், நாம் காணக்கூடிய அண்டத்திவ் பரிணாம வளர்ச்சியை அறியவும் முடியும். இயற்பியலின் கணக்கீட்டு முறைகள் 20 இயற்பியல் மாறிலிகளைப் இதற்காகப் பயன்படுத்துகின்றன. பிரபஞ்சம் முழுவதும் இம்மாறிலிகளின் மதிப்பு நிலையாக உள்ளது. ஆனால் இச்சிறப்பு மதிப்புகளுக்கான காரணம் புரியாத புதிராகவே உள்ளது.
பூமிக்கு அப்பால்
thumb|300px|left|[[கோள்s of the சூரியக் குடும்பம் ''(உருவங்கள் அளவுக்கு உட்பட்டது, தொலைவும் ஒளியும் அளவிட முடியாதவை']]
விண்வெளி அல்லது புறவெளி என்பது ஒப்பீட்டளவில் பிரபஞ்சத்தில் வெறுமனே காலியாக உள்ள இடங்களைக் குறிக்கிறது. விண்வெளியில் உள்ள வானுலகப் பொருட்களின் வளிமண்டலத்திற்கு வெளியே உள்ள காலியிடம் யாவும் விண்வெளி எனப்படும். பிராந்தியப் பகுதிகளின் வான்வெளியை விண்வெளி வேறுபடுத்திக் காட்டுகிறது. புவியின் வளிமண்டலத்திற்கும் விண்வெளிக்கும் இடையில் எந்தவிதமான தனித்தியங்கும் எல்லையும் கிடையாது. படிப்படியாக உயரம் அதிகரிக்கையில் வளிமண்டலத்தின் எல்லை குறைகிறது. சூரிய மண்டலத்திற்குள் உள்ள கோள்களிடை விண்வெளியில் செல்லும், விண்மீன்களிடை ஊடகம் சூரியன்சூழ் மண்டலம் என்ற பெயரால் அழைக்கப்படுகிறது.
விண்வெளியில் அடர்த்தி குறைவான பல வகையான கரிமப்பொருட்கள் நிரம்பியிருப்பது நுண்ணலை நிறப்பிரிகை முறையில் தற்போது கண்டுபிடிக்கப்பட்டுள்ளது. பிரபஞ்சம் மற்றும் அண்டக்கதிரின் தோற்றத்திற்குக் காரணமான பெருவெடிப்புக்கு பின் எஞ்சியுள்ள கரும்பொருள் கதிர்வீச்சில் பல்வேறு அணுப்பொருட்கள் அயனியாக்க உட்கருக்கள். சிறிதளவு வளிமம், பிளாசுமா, தூசி, எரிகற்கள் உள்ளிட்ட பொருட்கள் காணப்படுகின்றன. கூடுதலாக விண்வெளியில் மனித வாழ்விற்குரிய அறிகுறிகள் தென்படுவதாக கண்டறியப்பட்டுள்ளது. இவை தவிர விண்வெளிக்குச் செலுத்தப்பட்ட ஆளேற்றி மற்றும் ஆளில்லா ஏவுகலன்கள் விண்வெளியில் நிரம்பி குப்பையாகச் சேர்ந்து வருகின்றன.
சூரியக் குடும்பத்தில் உள்ள கோள்களில் பூமியில் மட்டுமே உயிர் வாழ்வதற்குரிய சூழல் நிலவுகிறது என்றாலும், தொலை தூரத்தில் இருக்கின்ற செவ்வாய் கிரகத்தின் மேற்பரப்பில் நீர் இருப்பதற்கான ஆதாரங்கள் கிடைத்துள்ளன. செவ்வாய் கிரகத்தின் வரலாற்றில் உயிர் வாழ்வதற்கான சாத்தியங்கள் உருவாகலாம் என்று நம்பப்படுகிறது. தற்பொழுது அங்குள்ள தண்ணிர் முழுவதும் உறை நிலையில் காணப்படுகிறது. நிலத்தடியில் திரவநிலையில் தண்ணீர் உள்ள பகுதியில் ஒருவேளை உயிரினங்கள் வாழ்வதற்கான சாத்தியங்கள் இருப்பதாக கருதப்படுகிறது. மற்ற திட கிரகங்களான புதன் மற்றும் வெள்ளியில்  உயிர் வாழ்க்கைக்கான சாத்தியங்கள் ஏதுமில்லை என்பது நாம் அனைவரும் அறிந்ததேயாகும். ஆனால் வியாழன் கோளின் நான்காவது மிகப்பெரும் சந்திரன் யூரோபாவின் துணை மேற்பரப்பில் கடல் இருப்பதற்கான ஆதாரங்கள் கிடைத்துள்ளன. பூமியுடன் ஒப்புமையுள்ள கோள்களை விண்வெளி அறிஞர்கள் மற்றும் நிறுவனங்கள் நட்சத்திர மண்டலங்களில் ஆய்ந்து வருகின்றனர் என்பதும் நாம் அறிந்ததே.
புற இணைப்புகள்
பகுப்பு:இயற்கை பகுப்பு:சுற்றுச்சூழலியல்
தேசிய நெடுஞ்சாலை 136பி (இந்தியா)
தேசிய நெடுஞ்சாலை 136பி (National Highway 136B (India)) என்பது இந்தியாவில் தமிழ்நாட்டில் உள்ள ஒரு தேசிய நெடுஞ்சாலையாகும். பொதுவாக இது தே. நெ. 136பி எனக் குறிப்பிடப்படும் இது தேசிய நெடுஞ்சாலை 36-ன் இரண்டாம் பாதையாகும்.
வழித்தடம்
தே. நெ. 136பி தமிழ்நாட்டின் தஞ்சாவூர் மாவட்டத்தின் கும்பகோணத்தைக் மயிலாடுதுறை மாவட்டத்தின் சீர்காழியையும் இணைக்கிறது.
வெளி இணைப்புகள்
பகுப்பு:இந்திய தேசிய நெடுஞ்சாலைகள்
சியோ சோங்டாங்
சியோ சோங்டாங் (Zuo Zongtang) (10 நவம்பர் 1812 – 5 செப்டம்பர் 1885) சில நேரங்களில் தளபதி சோ சங் தங் எனவும், குறிப்பிடப்படும் இவர், ஓர் சீன அரசியல்வாதியும், பிற்கால சிங் வம்சத்தின் இராணுவத் தலைவருமாவார்.
பதவிகளில்
கான்சுவில் பேரரசின் ஆணையாளராக இருந்த காலத்தில், இவர் நியான் கிளர்ச்சியை அடக்குவதில் பங்கேற்றார். 1875 ஆம் ஆண்டில், துங்கன் கிளர்ச்சிக்கு எதிரான இராணுவ நடவடிக்கைகளை மேற்பார்வையிட மீண்டும் பேரரசின் ஆணையாளராக நியமிக்கப்பட்டார். 1870 களின் பிற்பகுதியில், இவர் டங்கன் கிளர்ச்சியை நசுக்கி, சிஞ்சியாங் மாகாணத்தை கிளர்ச்சிப் படைகளிலிருந்து கைப்பற்றினார். 1875 ஆம் ஆண்டில், குவாங்சு பேரரசர் இவருக்கு ஜின்ஷி என்றப் பட்டம் வழங்கியதன் மூலம் ஒரு அசாதாரண விதிவிலக்கு அளித்தார் - ஏகாதிபத்திய தேர்வில் இவர் இதை ஒருபோதும் அடையவில்லை என்றாலும் - இவரை ஹான்லின் அகாடமியில் நியமித்தார். 1878 ஆம் ஆண்டில், இவரது சாதனைகளை அங்கீகரிக்கும் விதமாக, இவர் முதல் வகுப்பு எண்ணிக்கையிலிருந்து இரண்டாம் வகுப்பு மார்க்விசாக உயர்த்தப்பட்டார். 1881 ஆம் ஆண்டில் இலியாங்சியாங்கின் ஆளுநராக பணியாற்ற இவர் மீண்டும் நியமிக்கப்பட்டார். மேலும், கடற்படை விவகாரங்களை மேற்பார்வையிட மீண்டும் ஒரு பேரரசின் ஆணையராக நியமிக்கப்படுவதற்கு முன்பு 1884 ஆம் ஆண்டில் மாபெரும் சபையில் நியமிக்கப்பட்டார். இவர் 1885 ஆம் ஆண்டில் புஜியான் மாகாணத்தின் பூச்சோ என்ற இடத்தில் இறந்தார்.இவருக்கு மரணத்திற்குப் பிறகு  வழங்கப்படும் வெங்சியாங் என்ற பெயர் வழங்கப்பட்டது.
வில்லியம் கிரீன்வே
வில்லியம் கிரீன்வே  William Greenway, பிறப்பு: மார்ச்சு 5, 1798, இறப்பு: மே 28 1868), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் மூன்று முதல்தர துடுப்பாட்டப் போட்டிகளில் கலந்து கொண்டுள்ளார். 1819-1820 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் கிரீன்வே - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1798 பிறப்புகள் பகுப்பு:1868 இறப்புகள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
சியோ சோங்டாங்
பிற பணிகள்
இவர், தனது இராணுவ அடக்குமுறைக்காக சீனாவிற்கு வெளியே நன்கு அறியப்பட்டாலும், சீன விவசாய அறிவியலிம், கல்வியிலும் இவர் பங்களிப்புகளை வழங்கினார். குறிப்பாக, பணப்பயிரான அபினிக்கு மாற்றாக வடமேற்கு சீனாவிற்கு பருத்தி சாகுபடியை ஊக்குவித்தார். மேலும் சென்சி மற்றும் கான்சு மாகாணங்களில் ஒரு பெரிய அளவிலான நவீன பத்திரிகைகளை நிறுவினார். கன்பூசிய பாரம்பரியம் பற்றியும், விவசாய அறிவியலில் புதிய படைப்புகளையும் வெளியிட்டது.
வெளி இணைப்புகள்
பகுப்பு:1885 இறப்புகள் பகுப்பு:1812 பிறப்புகள் பகுப்பு:சீன மொழி வார்த்தைகளைக் கொண்ட கட்டுரைகள்
பொள்ளாச்சி (சட்டமன்றத் தொகுதி)
பொள்ளாச்சி, கோயம்புத்தூர் மாவட்டத்தின் ஒரு சட்டமன்றத் தொகுதியாகும்.
தொகுதியில் அடங்கியுள்ள பகுதிக‌ள்
அரசம்பாளையம், பணப்பட்டி, மேட்டுபாவி, வடசித்தூர், கொண்டாம்பட்டி, கோதவாடி, குருநல்லிபாளையம், பெரியகளத்தை, காட்டம்பட்டி, ஆண்டிபாளையம், செட்டியக்கபாளையம், நல்லட்டிபாளையம், தேவராயபுரம், கோவிந்தபுரம், சூலக்கல், புரவிபாளையம், சேர்வகாரன்பாளையம், வடக்கிபாளையம், மேட்டுப்பாளையம், முல்லிப்பட்டி,கணியாலம்பாளையம் தேவணாம்பாளையம், கம்பளாங்கரை, சிறுகளத்தை, சந்திராபுரம், சென்ன நெகமம், வகுதம்பாளையம், கக்கடவு, சோழனூர், சந்தைகவுண்டன்பாளையம், குள்ளிசெட்டிபாளையம், பூசநாய்க்கெத்தளி, தேவம்பாடி, ராமபட்டினம், தாளக்கரை, சிக்கராயபுரம், கபிளிபாளையம், ஒக்கிலிபாளையம், குரும்பபாளையம், குள்ளக்காபாளையம், வரதனூர், வெள்ளாளப்பாளையம், தொப்பம்பட்டி, ராசக்காபாளையம், ஜமீன் முத்தூர், அய்யம்பாளையம், நல்லூத்துக்குளி, குமாரபாளையம், மானூர், திம்மாங்குத்து, ராசிசெட்டிபாளையம், போடிபாளையம், குளத்தூர் மற்றும் சேர்வைகாரன்பாளையம் கிராமங்கள்.
வாக்காளர் எண்ணிக்கை
, 2016 அன்று முதன்மை வாக்காளர் அலுவலர் அலுவலகம், தமிழ்நாடு வெளியிட்ட பட்டியலின்படி,
வெளி இணைப்புகள்
பகுப்பு:கோயம்புத்தூர் மாவட்டம் பகுப்பு:தமிழ்நாடு சட்டமன்றத் தொகுதிகள்
நம்புரான்பட்டி ஊராட்சி
நம்புரான்பட்டி ஊராட்சி (Namburanpatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள கந்தவர்வ கோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1378 ஆகும். இவர்களில் பெண்கள் 685 பேரும் ஆண்கள் 693 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஜாஃப்ரபாத் ஊராட்சி
ஜாஃப்ரபாத் ஊராட்சி (Jaffrabad Gram Panchayat), தமிழ்நாட்டின் திருப்பத்தூர் மாவட்டத்தில் உள்ள ஆலங்காயம் வட்டாரத்தில் அமைந்துள்ளது. இந்த ஊராட்சி, வாணியம்பாடி சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6631 ஆகும். இவர்களில் பெண்கள் 3295 பேரும் ஆண்கள் 3336 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:திருப்பத்தூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெந்நீர் ஊற்றுகள், சாங் சென்மோ சமவெளி
வெந்நீர் ஊற்றுகள் (Hot Springs (Kyam ) இந்தியாவின் வடக்கில் லடாக் ஒன்றியப் பகுதியில் உள்ள லே மாவட்டத்திற்கு கிழக்கில் உள்ள உண்மையான கட்டுப்பாட்டுக் கோட்டிற்கு கிழக்கே அமைந்த சாங் சென்மோ சமவெளி மற்றும் சாங் சென்மோ ஆறு பாயும், இந்திய-சீனா எல்லைக்கு அருகில் அமைந்த பகுதியாகும்.
இப்பகுதியில் இந்திய - திபெத் எல்லைக் காவல்படையின் எல்லைக் கண்காணிப்பு காவல் சாவடி கொண்டது. இப்பகுதியில் வெந்நீர் ஊற்றுகள் அதிகம் இருப்பதால், இப்பகுதியை வெந்நீர் ஊற்றுகள் என்றே அழைக்கப்படலாயிற்று. வெந்நீர் ஊற்று பகுதிக்கு கிழக்கில் 3 கிலோமீட்டர் தொலைவில் கொங்கா கணவாய் உள்ளது. 1959-இல் கொங்கா கணவாய் பகுதியில், இந்தியாவின் மத்தியக் காவல் படையினருக்கும்-சீனாவின் பாதுகாப்புப் படையினரிடையே மோதலில் பத்துக்கும் மேற்பட்ட இந்தியக் காவல் படையினர் கொல்லப்பட்டனர். இறந்த இந்தியக் காவல் படையினர் நினைவாக வெந்நீர் ஊற்றுப் பகுதியில் கட்டிடம் எழுப்பி, ஆண்டுதோறும் நினைவு நாளை, இந்திய இராணுவம் கடைப்பிடிக்கப்படுகிறது. .
வெளி இணைப்புகள்
பகுப்பு:லே மாவட்டம் பகுப்பு:லடாக்
நெல்லூர் தேடு கரகம் கோயில்
நெல்லூர் தேடு கரகம் கோயில் தமிழ்நாட்டில் கிருஷ்ணகிரி மாவட்டம், நெல்லூர் என்னும் ஊரில் அமைந்துள்ள அம்மன் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடி 18 முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மேல் மொணவூர் காசிவிஸ்வநாதர் கோயில்
மேல் மொணவூர் காசிவிஸ்வநாதர் கோயில் தமிழ்நாட்டில் வேலூர் மாவட்டம், மேல் மொணவூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசிவிஸ்வநாதர், காசிவிசாலாட்சி சன்னதிகளும், பிள்ளையார், முருகர், நாகர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஆருத்திரா (1 நாட்கள்) முக்கிய திருவிழாவாக நடைபெறுகிறது. நவராத்திரி (10 நாட்கள்) திருவிழாவாக நடைபெறுகிறது.
மேற்கோள்கள்
பகுப்பு:வேலூர் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
நியூஸ் பெர்ஸ்ட்
நியூஸ் பெர்ஸ்ட் (News 1st) என்பது இலங்கையின் ஒரு மும்மொழிச் செய்தி சேவையாகும். கெப்பிட்டல் மகாராஜா நிறுவனத்தினால் நிருவகிக்கப்படும் இச்செய்திச் சேவை சிரச, சக்தி, எம்டிவி தொலைக்காட்சி சேவைகளுக்கு சிங்களம், தமிழ், ஆங்கிலம் ஆகிய மூன்று மொழிகளிலும் செய்திகளை வழங்குகிறது. அத்துடன் சிரச எஃப்எம், யெஸ் எஃப்எம், சக்தி பண்பலை, வை எஃப்எம், லெஜண்ட்ஸ் எஃப்எம் ஆகிய ஐந்து வானொலி சேவைகளுக்கும், மூன்று இணைய சேவைகளுக்கும் செய்திகளை வழங்குகிறது.
மேற்கோள்கள்
பகுப்பு:இலங்கையின் ஊடகங்கள்
அந்தேரி மேற்கு (சட்டமன்றத் தொகுதி)
அந்தேரி மேற்கு (மராத்தியம்: अंधेरी पश्चिम विधानसभा मतदारसंघ) என்பது மேற்கு இந்தியாவில் மகாராஷ்டிர மாநிலத்திலுள்ள 288 சட்டமன்றத் தொகுதிகளில் ஒன்றாகும். அந்தேரி மேற்கு, வடமேற்கு மும்பை மக்களவைத் தொகுதியில் உள்ள மற்ற ஆறு சட்டமன்றத் தொகுதிகளில் ஒன்றாகும். கோரேகான், வெர்சோவா, ஜோகேஸ்வரி கிழக்கு மற்றும் அந்தேரி கிழக்கு ஆகியவை மற்ற ஐந்து தொகுதிகளாகும். இத்தொகுதி மும்பை புறநகர் மாவட்டத்திலுள்ள ஒரு தொகுதியாகும்.
மேற்கோள்கள்
பகுப்பு:பிற மொழி வார்த்தைகளைக் கொண்ட கட்டுரைகள் பகுப்பு:மகாராட்டிர சட்டமன்றத் தொகுதிகள் பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
ஜிம் சிமித்
ஜிம் சிமித் (Jim Smith , பிறப்பு: ஆகத்து 25 1906, இறப்பு: பிப்ரவரி 8 1979), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 208 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 37 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1906 பிறப்புகள் பகுப்பு:1979 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வில்ட்சையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
சுனிதா காம்ப்ளி
சுனிதா காம்ப்ளி (Sunita Kamble)   2017 ஆம் ஆண்டு இந்தியாவை மாற்றும் பெண்கள் விருதுக்காக அங்கீகரிக்கப்பட்ட ஓர் இந்திய கால்நடை மருத்துவர் ஆவார். ஆடு வளர்த்தலில் இவர் நிபுணத்துவம் கொண்டவர் என்பது குறிப்பிடத்தக்கது. வறட்சியால் பாதிக்கப்பட்டுள்ள மகாராட்டிர மாநிலத்தின் மாசுவத் என்ற பழமையான நகரத்தைச் சேர்ந்தவர் காம்ப்ளி. ஆடுகள் இங்கு முக்கிய பொருளாதார முக்கியத்துவம் வாய்ந்தவையாக இருந்தன. பயிற்சி பெற்ற கால்நடை மருத்துவர்களின் பற்றாக்குறை காரணமாக ஆடுகள் நோய்வாய்ப்பட்டால் பொருத்தமான மற்றும் சரியான நேரத்தில் கவனிப்பைப் பெறுவது இங்கு கடினமாக இருந்தது. இவர் மான் தேசி அறக்கட்டளையின் "பாரா-வெட் ஆடு என்ற ஆடு கால்நடை மருத்துவ உதவியாளர் திட்டத்தில் பயிற்சி பெற்று இப்பகுதியில் முதல் ஆடு கால்நடை மருத்துவராக ஆனார். ஏழு நபர்கள் கொண்ட வெறுங்கால் கால்நடை மருத்துவர்கள் என்ற குழுவை வழிநடத்தினார். பால் மற்றும் இறைச்சி இரண்டிற்கும் ஆடுகளின் இனப்பெருக்கத்தை மேம்படுத்துவதற்காக ஒரு செயற்கை கருவூட்டல் சேவையை அறிமுகப்படுத்தினார்.  350 பெண்களுக்கு ஆடுகள் வளர்க்கும் இந்நுட்பத்தில் பயிற்சியும் அளித்துள்ளார். இப்பகுதியில் உள்ள பெண்கள் தலைமையிலான குடும்பங்களுக்கு ஆடுகள் மாற்று மற்றும் நிலையான வாழ்வாதார விருப்பமாக காணப்படுகின்றன.  இவரது பணிகள் 2017 ஆம் ஆண்டில் இந்தியாவை மாற்றும் பெண்கள் விருதுக்காக  அங்கீகரிக்கப்பட்டன.
காம்ப்ளி தலித் அல்லது தீண்டத்தகாத குழுவைச் சேர்ந்தவராவார். ஆனால் இவரது சாதனைகள் இவரது கிராமத்தில் உள்ள பல்வேறு சாதிகளைச் சேர்ந்தவர்களை ஒன்றிணைத்துள்ளன: ”நான் கிராமத்திற்குள் நுழைந்தபோது, சுனிதாவின் பெரிய ஆளுருவ படத்தை அங்கு கண்டேன். அந்தப் படத்தில் சுனிதா சிரித்துக் கொண்டிருந்தாள். உயர் சாதி தலைவர்கள், ஆண்கள் - அவரது வீட்டில் அமர்ந்திருந்தனர் " என்று இந்திய சமூக சேவகர் சேட்னா காலா சின்கா தன்னுடைய சொற்பொழிவில் தெரிவித்துள்ளார் என்பது குறிப்பிடத்தக்கதாகும்.
புற இணைப்புகள்
பகுப்பு:வாழும் நபர்கள் பகுப்பு:புகழ்பெற்ற பெண்கள் பகுப்பு:கால்நடை வளர்ப்பு பகுப்பு:இந்தியர்கள்
அரசவால் ஈப்பிடிப்பான்
இந்திய அரசவால் ஈப்பிடிப்பான் (Indian paradise flycatcher) அல்லது வேதிவால் குருவி (Terpsiphone paradisi) என்பது நடுத்தர அளவிலான ஆசியாவைத் தாயகமாகக் கொண்ட பறவையாகும். ஆண் பறவை நீளமான வாலுடன் காணப்படும். இவற்றில் சில கருப்பு மற்றும் செந்நிற இறகுகளுடனும், சில வெண்நிற சிறகுடனும் காணப்படும். பெண் பறவைகள் குறுகிய வாலுடனும் செந்நிற இறக்கைகளுடனும் கருப்பு நிற தலையுடனும் காணப்படும். இவை பூச்சிகளை அடர்த்தியான மரங்களின் கீழே பறக்கும்போது பிடித்து உண்ணும். இப்பறவை மத்தியப் பிரதேச மாநிலப்பறவையாகும்.
பரவலும் வாழிடமும்
இந்திய அரசவால் ஈபிடிப்பான் புலம்பெயரும் பறவையாகும். இவை வெப்பமண்டல ஆசியாவில் குளிர்காலத்தை செலவிடுகிறது. தென்னிந்தியா மற்றும் இலங்கையில், இனப்பெருக்கம் செய்கின்றன. மத்திய ஆசியாவிலிருந்து தென்கிழக்கு சீனா, நேபாளம், இந்தியா முழுவதும் மற்றும் இலங்கை மற்றும் மியான்மர் வரை அடர்ந்த காடுகள் மற்றும் நன்கு மரங்கள் நிறைந்த வாழ்விடங்களில் இந்திய அரசவால் ஈபிடிப்பான் பறவைகள் வாழ்கின்றன.
வெளியிணைப்புகள்
பகுப்பு:ஈ-பிடிப்பான்கள் பகுப்பு:தெற்காசியப் பறவைகள்
நிதின் கட்காரி
நிதின் கட்காரி (நிதின் கட்காரி, மராத்தி:नितीन गडकरी) ; (பிறப்பு:27 மே 1957) ஒரு இந்திய அரசியல் பிரமுகர் மற்றும் பாரதிய ஜனதா கட்சியின் முன்னாள் தலைவர் ஆவார். 2009 பொதுத்தேர்தல் தோல்விக்குப் பிறகு கட்காரி பிஜேபியின் தலைவராகப் பொறுப்பேற்றுக் கொண்டார். மேலும், இவர் மகாராஷ்டிராவின் பொதுப்பணித்துறை அமைச்சராக இருந்தபோது செய்த பல புதிய கட்டுமானப் பணிகளுக்காகவும், குறிப்பாக நெடுஞ்சாலைகள், மேம்பாலங்கள் கட்டுமானத்திற்காக அறியப்படுகிறார் தற்போது நடுவண் சாலைப் போக்குவரத்து மற்றும் நெடுஞ்சாலைத் துறை அமைச்சராக 2014 முதல் உள்ளார்.
எலியட் கிரகாம்
'''எலியட் சி. கிரகாம்''' (Elliot C. Graham) (பிறப்பு: சூன் 8, 1976) என்பவர் அமெரிக்க நாட்டு படத் தொகுப்பாளர் மற்றும் திரைப்படத் தயாரிப்பாளர் ஆவார்.
இவர் 1999 ஆம் ஆண்டில் நியூயார்க் பல்கலைக்கழகத்தில்வரலாறு மற்றும் திரைப்படத்தில் இளங்கலைப் பட்டம் பெற்றார். 2001 ஆம் ஆண்டு 'தி இலாஸ்ட் மினிட்' என்று திரைப்படத்தின் மூலம் துணை படத்தொகுப்பாளராக அறிமுகமானார். அதை தொடர்ந்து எக்ஸ்-மென் 2 (2003), சூப்பர்மேன் ரிட்டர்ன்ஸ் (2006), 21 (2008), மில்க் (2008), }} இட்ரஸ் (2014), கேப்டன் மார்வெல் (2019) போன்ற பல திரைப்படங்களில் படத்தொகுப்பாளராக பணிபுரிந்துள்ளார்.
வெளி இணைப்புகள்
பகுப்பு:1976 பிறப்புகள் பகுப்பு:வாழும் நபர்கள் பகுப்பு:திரைப்படத் தொகுப்பாளர்கள் பகுப்பு:அமெரிக்கத் திரைப்படத் தயாரிப்பாளர்கள்
ஃபிராங்க் கிரீன்வூட்
வெளி இணைப்புகள்
ஃபிராங்க் கிரீன்வூட் கிரிக்கட் ஆக்கைவ் - விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1905 பிறப்புகள் பகுப்பு:1963 இறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:யார்க்சையர் துடுப்பாட்ட அணித் தலைவர்கள்
மேல்பாலூர் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குற்றுணர்வு
குற்றுணர்வு அல்லது குற்ற உணர்வு (Guilt) என்பது ஒருவர் தான் செய்தது தவறு என்று உணர்தல் ஆகும். இது உளவியல் சம்பந்தப்பட்ட ஓர் உணர்வு.
சுயகட்டுப்பாடு
தான் தனக்கென்று நிர்ணயிக்கப்பட்ட நடத்தை நெறிகளை மீறும் போதோ அல்லது சமுதாய சட்டங்களுக்குப் புறம்பாக நடக்கும் போதோ இவ்வாறான உணர்வு தோன்றும். இவ்வாறான எண்ணங்கள் தன் தவற்றினை உணர்ந்து மன்னிப்பு கோரவும், சரிசெய்யவும் ஒருவரைத் தூண்டும் என்பது இவ்வுணர்வின் தனிச்சிறப்பு.
குற்றம் உள்ள நெஞ்சு குறுகுறுக்கும் என்பது பழமொழி.
உசாத்துணை
பகுப்பு:மனித உணர்வுகள் பகுப்பு:உணர்ச்சிகள்
2023 இந்தியச் சட்டமன்றத் தேர்தல்கள்
2023 இந்தியப் பொதுத்தேர்தல்கள் (2023 elections in India), இந்தியாவின் 9 மாநில சட்டமன்றங்களுக்கும், ஒரு ஒன்றியப் பகுதிக்கும் 2023ஆம் ஆண்டில் தேர்தல்கள் நடைபெற உள்ளது. .
வெளி இணைப்புகள்
பகுப்பு:இந்தியத் தேர்தல்கள் பகுப்பு:இந்தியச் சட்டமன்றத் தேர்தல்கள் பகுப்பு:2023 இந்திய மாநிலங்களின் சட்டமன்றத் தேர்தல்கள் பகுப்பு:2023 தேர்தல்கள்
ஜார்ஜ் கிரீன்வூட்
ஜார்ஜ் கிரீன்வூட்  George Greenwood , பிறப்பு: சனவரி 3, 1850, இறப்பு: அக்டோபர் 27 1928), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1875 ல், முதல்தர துடுப்பாட்டப் போட்டியில் பங்குகொண்டார்.
வெளி இணைப்பு
ஜார்ஜ் கிரீன்வூட் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 21, 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1850 பிறப்புகள் பகுப்பு:1928 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
1962 ஆசிய விளையாட்டுப் போட்டிகள்
நான்காவது ஆசிய விளையாட்டுப் போட்டிகள், (IV Asian Games) ஆகஸ்ட் 24 1962 முதல் செப்டெம்பர் 4 1962 வரை இந்தோனேசியா ஜகார்த்தாவில் நடைபெற்றது. இதில் 16 ஆசிய நாடுகளைச் சேர்ந்த 1460 வீரர்கள் பங்கேற்றனர். நான்காவது ஆசிய விளையாட்டுப் போட்டிகளில் 13 விளையாட்டுகள் இடம்பெற்றன.
விளையாட்டுக்கள்
அதிகாரபூர்வமாக 13 விளையாட்டுக்கள் இடம்பெற்றன. அவை:
மேற்கோள்கள்
பகுப்பு:ஆசிய விளையாட்டுப் போட்டிகள் பகுப்பு:இந்தோனேசியாவில் விளையாட்டு பகுப்பு:1962 இல் விளையாட்டுகள்
அட்லஸ் சைக்கிள்ஸ்
அட்லஸ் சைக்கிள்ஸ் 1951-ம் ஆண்டு சிறிய தகரக் கொட்டகையில், ஜன்கிதாஸ் கபூரால் ஹரியானாவின் சோனிபேட் நகரில் தொடங்கப்பட்டது. நாள் ஒன்றுக்கு ஆயிரக்கணக்கில் சைக்கிள்களை தயாரித்து வந்த அட்லஸ் நிறுவனம் பின் வந்த நாட்களில் லட்சக்கணக்கில் சைக்கிள்களை தயாரித்தது. உலகின் பல்வேறு நாடுகளுக்கு ஏற்றுமதியும் செய்து வந்தது.
விளம்பரத் தூதுவர்கள்
சானியா மிர்சா, சுனில் செட்டி, அபினவ் பிந்த்ரா ஆகியோர் அட்லஸின் விளம்பரத் தூதுவர்களாக இருந்திருக்கிறார்கள்.
ஆதாரங்கள்
பகுப்பு:இந்திய சைக்கிள் தயாரிப்பு நிறுவனங்கள்
எங்கள் ஆசான்
எங்கள் ஆசான் 2009ல் வெளிவந்த இந்திய தமிழ் திரைப்படமாகும். கலையரசன் இயக்கத்தில் வெளிவந்த இப்படத்தில் விஜயகாந்த் விக்ராந்த், ராம்கி, அக்சயா ஆகியோர் முக்கிய கதாப்பாத்திரத்தில் நடித்திருந்தனர்.
மேற்கோள்கள்
பகுப்பு:இந்தியத் தமிழ்த் திரைப்படங்கள் பகுப்பு:2009 தமிழ்த் திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:செந்தில் நடித்த திரைப்படங்கள் பகுப்பு:சிங்கமுத்து நடித்த திரைப்படங்கள்
ஊறுகாய்
இந்தியா மட்டுமல்லாமல், உலகின் பல நாடுகளிலும் ஊறுகாய்கள் பயன்படுத்தப்படுகின்றன. தென்னிந்தியர்களுக்குத் தயிர் சாதத்திற்கு ஊறுகாய் என்றால், வட இந்தியர்கள் சப்பாத்திக்கே ஊறுகாய் தொட்டுக் கொண்டு சாப்பிடுவார்கள். கிடைக்கும் அனைத்து வகைக் காய்களிலும் ஊறுகாய்கள் தயாரிக்கப்படுகின்றன. புளிப்பு சுவையுடன் கூடிய காய்கள் இதற்கு அதிகம் பயன்படுத்தப்படுகின்றன. எலுமிச்சை, மாங்காய் ஊறுகாய்கள் இந்தியா முழுவதும் பிரபலமானவை.
இது முறையாக பாதுக்காக்கப்பட்டால் நீண்ட நாட்களுக்குக் கெடாமல் இருக்கும் ஒரு பண்டம். அதே சமயம், கவனக்குறைவாக இருந்தால் ஒரு நாளிலேயே கெட்டுப்போய்விடும். ஊறுகாயைக் காற்றுப்புகாத கண்ணாடி, பீங்கான் பாத்திரங்களில் அடைத்து வைத்தல் நல்லது. எடுப்பதற்குக் கண்ணாடி, பீங்கான் கரண்டிகளைப் பயன்படுத்தினால், ஊறுகாய் விரைவில் கெட்டுப்போகாது. ஈரம் பட்டால் விரைவில் கெட்டுப் போகும். ஒரு சில ஊறுகாய்களை, எப்போதும் எண்ணெயில் மூழ்கி இருக்குமாறு செய்வதன் மூலம், பூஞ்சை பிடிக்காமல் காக்கலாம்.
மருத்துவ முக்கியத்துவம்
ஊறுகாய், அப்பளம் போன்றவை உப்பு அதிகம் உள்ள உணவுகளாதலால் மிகை இரத்த அழுத்தம், சிறுநீரகச் செயலிழப்பு, இதயச் செயலிழப்பு உள்ள நோயர்கள் ஊறுகாயைத் தவிர்க்க வேண்டும்.
பிழைகளைதல் (விலங்கியல்)
பிழைகளைதல் (Emendation) என்பது விலங்கியல் பெயரிடலில், உயிரின வகைக் குழுவின் பெயர்களின் எழுத்துப்பிழையில் செய்யப்படும் மாற்றங்களைக் குறிப்பதாகும். பாக்டீரியாவில் பெயரிடலில், பிழைகளைதல் என்பது சுற்றறிக்கை வாயிலாகத் திருத்தங்கள் செய்யப்படுகின்றன.
விலங்கியல்
வகைப்பாட்டியல் பெயரினை விவரிக்கும் போது உயிரின வகைக் குழுவின் ஆசிரியரால் முதலில் பயன்படுத்தப்பட்ட பெயர்களின் எழுத்துப்பிழையை மாற்றுவதற்கான நியாயமான காரணத்துடன் மாற்றம் உணர்வுபூர்வமாக செய்யப்பட வேண்டும். ஆனால் வேறு எந்த எழுத்து மாற்றங்களும் நியாயமற்றதாகக் கருதப்படுகிறது. செல்லுபடியாகும் திருத்தங்கள் திருத்தத்திற்கான மாற்றங்களாக கருதப்படுபவற்றில் சில:
இருசொற் பெயரீடலின் ஆசிரியரின் பெயர் மாறாமல் இருக்கும்.
மேற்கோள்கள்
பகுப்பு:உயிரியல் வகைப்பாடு
இந்தியாவை மாற்றும் பெண்கள்
இந்தியாவை மாற்றும் பெண்கள் விருது (Women Transforming India) என்ற போட்டி இந்திய அரசின் இணையதளமான எனது அரசு, இந்தியாவை மாற்றும் தேசிய நிறுவனம், ஐக்கிய நாடுகள் சபை ஆகியவற்றின் ஆதரவோடு ஒவ்வோர் ஆண்டும் நடைபெறுகிறது. உயர்பதவியை மறுக்கும் கட்டமைப்பை உடைத்து, ஒரே மாதிரியான சவால்களை எதிர்கொள்ளும் விதிவிலக்கான பெண் தொழில்முனைவோரை இவர்கள் மதிக்கிறார்கள்.
முதலாவது விருதுகள் 2016 ஆம் ஆண்டு வழங்கப்பட்டன. மூன்று வெற்றியாளர்களைத் தேர்ந்தெடுப்பதற்காக 10 பெயர்கள் அடங்கிய ஒரு பட்டியல் எனது அரசு இணையதளத்தில் பொது வாக்கெடுப்புக்கு வைக்கப்படும் என்று அறிவிக்கப்பட்டது. ஆனால் உண்மையில் கிட்டத்தட்ட 1,000 விண்ணப்பங்களில் 25 பெயர்கள் கொண்ட ஒரு குறுகிய பட்டியல் எனது அரசு இணையதளத்தில் வெளியிடப்பட்டது. பொது வாக்கெடுப்பில் 12 வெற்றியாளர்கள் தேர்ந்தெடுக்கப்பட்டனர். ஆறு நபர்கள் முதல் பரிசுக்கு உரியவர்களாகவும் ஆறு நபர்கள் இரண்டாம் பரிசுக்கு உரியவர்களாகவும் பிரிக்கப்பட்டனர்.
2017 ஆம் ஆண்டில் சுமார் 3,000 நுழைவுதாரர்களிடமிருந்து 12 வெற்றியாளர்கள் தேர்வு செய்யப்பட்டனர். 2018 ஆம் ஆண்டில் 2,500 க்கும் மேற்பட்ட உள்ளீடுகளில் இருந்து 15 வெற்றியாளர்கள் தேர்வு செய்யப்பட்டனர்.
மேற்கோள்கள்
பகுப்பு:இந்திய விருதுகள்
வரதா ஆறு
thumb| [[பனவாசி|பனவாசியில் வரதா ஆறு]] வரதா ஆறு (Varada)(வெரதா நதி) என்பது இந்தியாவின் மத்திய கர்நாடகாவில் உள்ள ஒரு ஆறு ஆகும். இது துங்கபத்ரா நதியின் துணை நதியாகும்.
நிலவியல்
வரதா ஆறு கர்நாடகாவின் சாகராவில் உள்ள வர்தமூலா அருகே உற்பத்தியாகிறது. இது மேற்குத் தொடர்ச்சி மலைகள் வழியாகப் பாய்ந்து கர்நாடகாவின் மத்திய மாவட்டங்களில் (ஆவேரி மற்றும் பெல்லாரி) நுழைகிறது. இந்த ஆறு கலகநாத்தில் துங்கபத்ரா நதியுடன் இணைகிறது.
இதன் போக்கில் கன்னட மக்களின் நல்வாழ்வுக்கு முக்கிய பங்காற்றுகிறது. கோடை க்காலத்தில் பாசனம் மற்றும் வீட்டுத் தண்ணீர் தேவைகளை நிறைவேற்றுகிறது. ஆற்றின் போக்கில் அணைகள் கட்டப்பட்டுள்ளன. இருப்பினும், இந்த ஆற்றில் பெரிய நீர்ப்பாசனத் திட்டங்கள் எதுவும் இல்லை.
கலாச்சார முக்கியத்துவம்
இந்த ஆறு இந்தியர்களுக்குத் தெய்வீகத் தொடர்பு கொண்டது.
சிருங்கரிஷி ஒரு முறை கடும் தவம் செய்து, பிரம்மஹத்யதோஷம் செய்ததற்காக, பகவான் விஷ்ணுவிடம் மன்னிப்பு வேண்டிக் கொண்டிருந்தார். ஸ்ரீமன் நாராயணர் இவர் முன் தோன்றி ரிஷியின் தலையில் கங்கை நீரை ஊற்றினார். இந்த கங்கை நீரே இந்த ஆறாக உருவாக்கியது என நம்பப்படுகிறது.
மேற்கோள்கள்
பகுப்பு:இந்திய ஆறுகள் பகுப்பு:கர்நாடக ஆறுகள்
சுவொன்
சுவொன் (Suwon, அங்குல்: 수원) தென் கொரியாவின் மிகுந்த மக்கள்தொகையுள்ள மாநிலமான இக்யாங்கி மாநிலத்தின் தலைநகரமாகும். நாட்டுத் தலைநகர் சியோலைச் சூழ்ந்துள்ள இந்த மாநிலத்தின் மிகப் பெரிய பெருநகரமும் ஆகும். சியோலிலிருந்து தெற்கே ஏறத்தாழ 30 km தொலைவில் சுவொன் அமைந்துள்ளது. இது மரபுவழியே "மகளுடைய பக்தி நகரம்" என அழைக்கப்படுகிறது. இந்த நகரத்தின் மக்கள்தொகை 1.2 மில்லியன் ஆகும்.
கொரியாவின் வரலாற்றில் சுவொன் பல வடிவங்களில் வளர்ந்துள்ளது; பழங்குடிகளின் காலத்தில் சிறு குடியிருப்பாகத் துவங்கி இன்று முதன்மையான தொழில் மற்றும் பண்பாட்டு நகரமாக முன்னேறியுள்ளது. தென் கொரியாவின் முழுமையும் சுவர்களால் சூழப்பட்ட நகரங்களில் இதுவே மிஞ்சியுள்ளது. இந்நகர சுவர்கள் இக்யாங்கி மாநிலத்தின் மிகவும் விரும்பப்பட்ட சுற்றுலாத் தலங்களில் ஒன்றாக விளங்குகின்றன. தொழில் நகரமாக, இங்கு சம்சுங் இலக்ட்ரோனிக்ஸ் நிறுவனத்தின் ஆராய்ச்சி மேம்பாட்டு மையமும் தலைமையகமும் அமைந்துள்ளன. போக்குவரத்திற்காக இரண்டு நெடுஞ்சாலைகளும் தேசிய தொடர்வண்டிப் பிணையமும் சியோல் பெருநகர புவியடி இருப்புப் பாதையும் பயனாகின்றன.
கல்வித்துறையில் சுவொனில் 11 பல்கலைக்கழகங்கள் அமைந்துள்ளன.
சுவொன் காற்பந்தாட்டத்திற்கு பெயர் பெற்றது. சுவொன் நகரத்தின் சுவொன் சம்சுங் புளூவிங்சு காற்பந்துக் கழகம் கே-லீக் கூட்டிணைவுக் கோப்பையை நான்கு முறை வென்றுள்ளது.
மேற்சான்றுகள்
பகுப்பு:தென்கொரிய நகரங்கள்
கால்கரி
குறிப்புகள்
பகுப்பு:கனடிய நகரங்களும் ஊர்களும் பகுப்பு:ஆல்பர்ட்டா
அந்தோனி ஜான்
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:எர்ணாகுளம் மாவட்ட நபர்கள்
சா. பாலுச்சாமி
'''சா. பாலுச்சாமி''' (பிறப்பு: சூன் 16, 1958) என்பவர் ஒரு தமிழக எழுத்தாளர். சென்னை பல்கலைக்கழகத்தில் முனைவர் பட்டம் பெற்ற இவர் சென்னை, தாம்பரம் கிறித்தவக் கல்லூரியில் தமிழ்த் துறை இணைப் பேராசிரியராகப் பணியாற்றி வருகிறார். மாரிக்கால இரவுகள், மிளகுக் கொடிகள் போன்ற நூல்களை எழுதியிருக்கும் இவர் எழுதிய ”அர்ச்சுனன் தபசு (மாமல்லபுரத்தின் இணையச் சிற்பம்)” எனும் நூல் தமிழ்நாடு அரசின் தமிழ் வளர்ச்சித் துறையின் 2009 ஆம் ஆண்டுக்கான சிறந்த நூல்களில்நுண்கலைகள் வகைப்பாட்டில் பரிசு பெற்றிருக்கிறது.
ஆதாரம்
பகுப்பு:தமிழக எழுத்தாளர்கள் பகுப்பு:1958 பிறப்புகள் பகுப்பு:தமிழ்நாடு அரசு விருது பெற்ற எழுத்தாளர்கள் பகுப்பு:சென்னை நபர்கள்
வீரத்திருமகன்
வீரத் திருமகன் 1962 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் சி. எல். ஆனந்தன், சச்சு, ஈ. வி. சரோஜா மற்றும் பலரும் நடித்திருந்தனர். விசுவநாதன் இராமமூர்த்தி இரட்டையர்கள் இப்படத்துக்கு இசையமைத்தனர்.
பாடல்கள்
விஸ்வநாதன்-ராமமூர்த்தி இசையமைத்த இத்திரைப்படத்தில் இடம்பெற்ற பாடல்களைக் கவிஞர் கண்ணதாசன் எழுதியிருந்தார். இப்படத்தில் இடம்பெற்ற பாடல்கள் புகழ் பெற்றவை. அவற்றுள் ரோஜா மலரே ராஜகுமாரி, வெத்தலை போட்ட பத்தினிப் பொண்ணு, பாடாத பாட்டெல்லாம் பாட வந்தாள் பாடல்கள் மிகவும் பிரபலமானவை.
பகுப்பு:1962 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:விஸ்வநாதன் - இராமமூர்த்தி இசையமைத்த திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:எஸ். ஏ. அசோகன் நடித்த திரைப்படங்கள்
குடவாசல் கோணேசுவரர் கோயில்
குடவாசல் கோணேசுவரர் கோயில் தேவாரப் பாடல் பெற்ற தலங்களில் காவிரி தென்கரைத் தலங்களில் 94ஆவது சிவத்தலமாகும்.
தல வரலாறு
இவ்வூர் திருக்குடவாயில் என்றும் இங்குள்ள கோயில் குடவாயிற்கோட்டம் என்றும் அழைக்கப்படுகிறது. உயிர்கள் அனைத்தும் அழிந்துவிடக் கூடிய பிரளயம் வந்தபோது அனைத்து உயிர்களும் அழிந்துவிடகூடாதே என்று சர்வேஸ்வரன் அமிர்தகுடம் ஒன்றைச் செய்து அதில் உயிர்களையும் அமிர்தத்தையும் வைத்து குடத்தின் முகப்பில் சிவலிங்கமாக இருந்து பாதுகாத்து வந்தார். காலங்கள் கடந்தன. குடத்தின் வாயிலில் இருந்த சிவலிங்கத்தை புற்று மூடியது. அப்புற்று வளர்ந்து பேரிய மலை போல் ஆனது. புற்றால் மூடப்பட்டிருந்த குடத்தை கருடபகவான் மூக்கினால் கொத்தி பிளந்து சிவலிங்கத்தை வெளிபடுத்தினார். இதனால் இந்த இறைவனை வன்மீகாசலேசர், கருடாத்திரி என்று அழைக்கப்படுகிறார். அமிர்த துளி விழுந்த இடம் அமிர்த தலமாயிற்று. அமுத நீர் தேங்கிய இடம் அமிர்த தீர்த்தம் ஆயிற்று. உயிர்களை பலகாலம் காத்து வந்ததால் இறைவன் கோணேசர் ஆனார். தன் மூக்கால் கொத்தி ஈஸ்வரனை வெளிக்கொணர்ந்த கருடன், ஈஸ்வரன் அருளால் இந்த ஆலயத்தை கட்டி வழிபட்டார் என்பது புராணம். ஈஸ்வரனால் பாதுகாக்கப்பட்ட அந்த அமிர்த கலசம் தக்க காலம் வந்ததும் மூன்றாக உடைந்தது. முதல் பாகமாகிய அடிபாகம் விழுந்த இடம் கும்பகோணமாகவும் ஈசனை ஆதிகும்பேசர் எனவும் அழைக்கப்படலானது. நடுபாகம் விழுந்த இடம் கலயநல்லூர் இன்றைய சாக்கோட்டை ஆகும் இங்குள்ள ஈசன் அமுதகலசேஸ்வரர் ஆவார். குடத்தின் முகப்பு அதாவது வாயில் தங்கிய இடமே குடவாயில்(குடவாசல்) ஆயிற்று. இங்குள்ள தலதீர்த்தத்தின் சிறப்பாக தலபுராணத்தில் கூறும்பொது அமிர்த தீர்தத்தை தொட்டவருக்கு முற்பிறவியில் செய்த பாவங்கள் அனைத்தும் விலகும். இத்தீர்த்தத்தை அருந்தியவர்கள் புன்ணியவான் ஆகிறார்கள். இதில் ஸ்தானம் செய்ய விரும்பி இது இருக்கும் திசையில் ஓரடி எடுத்து வைத்தாலே கங்கா ஸ்நானம் செய்த பலனும், சிவலோக வாழ்வும் பெற்றவர்கள் ஆகிறார்கள். சிவராத்திரியில் பக்தியுடன் இத்தீர்த்தத்தில் மூழ்கினால், பதினாயிரம் அசுவமேத யாகம் செய்த பலன் கிடைக்கும். மார்கழி திருவாதிரை நட்சத்திரத்தில் மூழ்கி ஈசனை தரிசிப்பவர் தேவர் ஆகிறார்கள். இதில் ஸ்நானம் செய்பவர் அனைவரும் அமிர்தமயமான சரீரம் உடையவர்கள் ஆகிறார்கள். இக்கோவிலுக்கு தொழுநோயால் அவதியுற்ற திருணபிந்து என்ற முனிவர் வழிபட, ஈசன் குடமூக்கில் இருந்து வெளிப்பட்டு முனிவருடைய தொழுநோயை தீர்த்ததால் குடவாயில் என்ற பெயர் வந்ததாகவும் கூறப்படுகிறது.
அமைவிடம்
சம்பந்தர் பாடல் பெற்ற இத்தலம் திருவாரூர் மாவட்டத்தில் அமைந்துள்ளது. உலக பிரளய காலத்தில் இறைவன் உயிர்கள் அனைத்தையும் அமிர்த குடம் ஒன்றிலிட்டு அக்குடத்தின் வாயிலில் சிவலிங்கமாக இருந்து காத்த தலம் என்பது தொன்நம்பிக்கை.இத்திருக்கோயில் பெயர் குடவாயிற் கோட்டம் என்பதாகும்.